**Osaamistavoitteet**

Opiskelija:

* osaa edistää oppilaitosyhteisön ja opiskelijoiden hyvinvointia ja osallisuutta
* osaa arvioida ja kehittää oman koulutusalansa ja koko oppilaitosyhteisön opiskelijatoimintaa.

**Toteutussuunnitelma**

*Opiskelija osallistujana ja vaikuttajana* –tutkinnon osan osa-alueen osaamistavoitteet, toteutussuunnitelman sekä arvioinnin tiedot löydät Peda.netista KSAOn Oppimisympäristöstä kohdasta *Yhteiset tutkinnon osat - työkyvyn ja hyvinvoinnin ylläpito - Opiskelija osallistujana ja vaikuttajana,* ja osoitteesta: https://peda.net/id/74201054f28

Hankit osaamista osallistumalla KSAO:n opiskelijatoimintaan omalla alallasi ja toimipisteessäsi. Opiskelet ja työskentelet ryhmässä tai itsenäisesti.

Osoitat osaamisesi:

* osallistumalla tarjolla oleviin koulutuksiin (esim. tutor- ja liikuntatutorkoulutukset)
* tekemällä ohjaajan/opettajan antamia tehtäviä ja toimeksiantoja osallistuen myös niiden suunnitteluun
* osallistumalla tapaamisiin, kokouksiin ja työryhmiin, joissa suunnitellaan ja toteutetaan opiskelijatoimintaa sekä opiskelijoiden vaikuttamisen keinoja
* toteuttamalla suunnittelemiasi tapahtumia ja tilaisuuksia osana opiskelijaryhmää
* tekemällä itsearviointia
* osallistumisesta kerätään merkintöjä tutorpassiin, jonka saat tutortoiminnasta vastaavilta henkilöiltä

Toimintaan osallistuessasi opit ryhmätyötaitoja sekä vuorovaikutustaitoja vertaisiltasi ja ryhmänohjauksen ammattilaisilta kuten opettajilta, ohjaajilta ja muulta henkilökunnalta. Kehität oman alan ja oppilaitoksen hyvinvointia yhteistyössä henkilökunnan kanssa. Opit suunnittelemaan, toteuttamaan ja markkinoimaan erilaisia tapahtumia sekä arvioimaan niiden onnistumista. Lisäksi opit vaikuttamaan oppilaitoksen asioihin ja osallistumaan yhteistyöhön esimerkiksi muiden oppilaitosten kanssa.

Opinnoista vastaavat henkilöt, opettaja tai muu arvioija opettaa ja ohjaa sinua opinnoissasi, seuraa osallistumistasi ja antaa palautetta osaamisesi kehittymisestä.

**Oppimistavoitteet:**

* toimiminen vaikuttajana sekä oppilaitoksen viihtyvyyden ja yhteisöllisyyden rakentajana
* toimiminen vertaistukena toisille opiskelijoille
* toisten huomioon ottaminen, vastuullisuus ja yhdessä tekemisen taidot
* omasta ja muiden opiskelu- ja työhyvinvoinnista huolehtiminen
* tapahtumien suunnittelu, markkinointi, toteutus ja arviointi
* aloitteiden tekeminen, yhteistyön rakentaminen ja päätöksentekoon osallistuminen
* verkostoituminen muiden toisen asteen opiskelijatoimintaan osallistuvien kanssa